മാനദണ്ഡം ലംഘിച്ച് കുളത്തൂപ്പുഴയില് വാക്സിനേഷന് കുളത്തൂപ്പുഴ: കോവിഡ് നിയന്ത്രണങ്ങളുടെ പേരില് ലോക് ഡൗണും വ്യാപാര നിയന്ത്രണവും ഏര്പ്പെടുത്തുന്ന അധികൃതര് യാതൊരു നിയന്ത്രണവുമില്ലാതെ നടത്തപ്പെടുന്ന കോവിഡ് വാക്സിനേഷന് മാമാങ്കത്തിനെതിരെ മൗനം. കുളത്തൂപ്പുഴയിലെ വാക്സിനേഷന് കേന്ദ്രത്തില് വന് തിരക്കാണ് അനുഭവപ്പെട്ടത്. ഇവരെ നിയന്ത്രിക്കാനോ നിര്ദേശങ്ങള് നല്കുന്നതിനോ ഉദ്യോഗസ്ഥരോ സെക്ടറല് മജിസ്ട്രേറ്റോ ഉണ്ടായിരുന്നില്ല. വാക്സിനെടുക്കാനെത്തിയവരും എടുത്തവരും എല്ലാം തന്നെ യാതൊരുവിധത്തിലുമുള്ള സാമൂഹിക അകലമോ നിയന്ത്രണമോ പാലിക്കാതെ ഇടപഴകുകയായിരുന്നു. ഇതിനിടെ കോവിഡ് രോഗബാധ നിരക്കിന്റെ അടിസ്ഥാനത്തില് ലോക് ഡൗണ് ഏര്പ്പെടുത്തിയ സ്ഥലത്ത് വാക്സിനേഷനെത്തിയവരെ നിയന്ത്രിക്കാന് അധികൃതര്ക്ക് കഴിയുന്നില്ലെന്നും ഇതു തന്നെ കൂടുതല് പേര്ക്ക് രോഗം പകരുന്നതിനു ഇടയാക്കുമെന്നതുമാണ് വസ്തുത.